รัฐบาลไทย-ข่าวทำเนียบรัฐบาล-สำนักงานฯ  มั่นใจทุกฝ่ายร่วมมือแก้ไขปัญหาสลากเกินราคาได้  จากนี้เน้นตรวจสอบ จับกุม ตัดสิทธิผู้ฝ่าฝืนกระทำผิด สร้างความเป็นธรรมในสังคม และสร้างโอกาสให้ผู้แทนจำหน่ายที่แท้จริง
วันพฤหัสบดีที่ 16 พฤศจิกายน 2560
สํานักงานฯ  มั่นใจทุกฝ่ายร่วมมือแก้ไขปัญหาสลากเกินราคาได้  จากนี้เน้นตรวจสอบ จับกุม ตัดสิทธิผู้ฝ่าฝืนกระทําผิด สร้างความเป็นธรรมในสังคม และสร้างโอกาสให้ผู้แทนจําหน่ายที่แท้จริง
โฆษกคณะกรรมการสลากกินแบ่งรัฐบาล แถลงข่าวสํานักงานฯ มั่นใจทุกฝ่ายร่วมมือ การแก้ไขปัญหาสลากเกินราคาจะสัมฤทธิ์ผล จากนี้เน้นความเข้มข้นของทุกกระบวนการเพื่อให้แก้ไขปัญหาสลากเกินราคาสัมฤทธิ์ผลทั่วทุกพื้นที่  สร้างความเป็นธรรมให้กับทุกฝ่าย
วันนี้ (16 พฤศจิกายน 2560) เวลา 13.00 น. ที่สํานักงานสลากกินแบ่งรัฐบาล ผู้ช่วยศาสตราจารย์ธนวรรธน์ พลวิชัย กรรมการสลากกินแบ่งรัฐบาล ในฐานะโฆษกคณะกรรมการสลากกินแบ่งรัฐบาล แถลงข่าวสํานักงานฯ มั่นใจทุกฝ่ายร่วมมือ การแก้ไขปัญหาสลากเกินราคาจะสัมฤทธิ์ผล จากนี้เน้นความเข้มข้นของทุกกระบวนการเพื่อให้แก้ไขปัญหาสลากเกินราคาสัมฤทธิ์ผลทั่วทุกพื้นที่ สร้างความเป็นธรรมให้กับทุกฝ่าย
ผู้ช่วยศาสตราจารย์ธนวรรธน์ พลวิชัย กรรมการสลากกินแบ่งรัฐบาล กล่าวต่อสื่อมวลชนว่าจากสภาวะปัญหาสลากเกินราคาที่พบในปัจจุบันในบางพื้นที่ อันเนื่องจากการฉกฉวยโอกาสของผู้ค้าสลากบางกลุ่ม โดยการนําสลากมารวมชุดเพื่อจําหน่ายสูงเกินราคาที่กําหนด 80 บาท ซึ่งปรากฎการณ์ดังกล่าวเป็นเรื่องที่สํานักงานฯ
มีความกังวลใจ และไม่ได้นิ่งนอนใจ ในขณะเดียวกันก็ดําเนินการตรวจสอบข้อมูลและร่วมหารือจากทุกฝ่ายอย่างต่อเนื่องใกล้ชิด จากมาตรการที่สํานักงานฯ ได้ดําเนินการเลื่อนวันรับสลากฯ ทั้งระบบตัวแทนจําหน่ายและระบบซื้อ-จองล่วงหน้าฯ ออกไปจากกําหนดเดิม 2 วัน เพื่อลดโอกาสการนําสลากไปขายต่อให้พ่อค้าคนกลางและบีบให้มีสลากใบเดี่ยวขายในแผงมากขึ้น การกําหนดจํานวนสลากให้เป็นไปตามความต้องการของตลาดตามจํานวนการทํารายการของผู้ลงทะเบียนในโครงการซื้อ-จองล่วงหน้าสลากฯ ซึ่งในขณะนี้มีสลากในตลาด 78 – 80 ล้านฉบับ จะส่งผลต่อการจําหน่ายตั้งแต่งวดวันที่ 1 พฤศจิกายน 2560 เป็นต้นไป และจากการตรวจสอบ
การจําหน่ายสลากระหว่างวันที่ 13 – 15 พฤศจิกายน 2560 พบว่า
• ราคาสลากที่จําหน่ายตามแผงต่าง ๆ ในพื้นที่วงเวียนใหญ่ บางลําพู บางขุนนนท์ ตากสิน ราคาสลากปลีกจําหน่ายในราคาไม่เกิน 80 บาท ในขณะที่สลากชุด 2 – 5 ใบ ยังคงเกินราคาอยู่บ้าง แต่ในช่วงบ่ายของวันที่ 14 และ 15 เริ่มมีการนําสลากที่รวมชุดไว้มาแยกขายเป็นใบ ๆ ราคาใบละ 80 บาท
• ราคาสลากบริเวณปั๊ม ปตท.ราชพฤกษ์ บางแวก ตลาดข้างเอะมอลล์บางแค และโลตัสบางแค รวมทั้ง ผู้ค้าเร่ในซอย จรัล 13 มีสลากเดี่ยวจําหน่ายราคา 80 บาท สลากชุด 2 ใบราคา 80-90 บาท
• ราคาสลากบริเวณตลาดเสนานิคม 1 วัดลาดพร้าว โชคชัย 4 ซึ่งส่วนใหญ่เป็นผู้ค้าเร่ จําหน่ายสลากเดี่ยวในราคา 80 บาท (จากเดิมที่ขาย 100 – 110 บาท)
• ราคาสลากบริเวณ ซ.เจริญกรุง 80-85 ห้างโรบินสัน แขวงยานนาวา เขตบางรัก พบการจําหน่ายสลากชุด ค่อนข้างน้อย ส่วนใหญ่เป็นแผงประจํา มีทั้งโควตา และไม่มีโควตา ราคาจําหน่ายปลีกในราคา 80 บาท บางรายแจ้งว่าได้ทําระบบกดซื้อ-จอง ได้ และได้เก็บข้อมูลผู้ค้าจริงเพิ่มเติม มีขี่จักรยานเร่ขายน้อยราย
• ราคาขายส่งที่บริเวณสี่แยกคอกวัว และศูนย์การค้าสลากสนามบินน้ํา เมื่อวันที่ 15 พฤศจิกายน 2560 สลากที่จําหน่ายมีราคาเล่มละ 5,800 – 6,000 บาท
ผู้ช่วยศาสตราจารย์ธนวรรธน์ ฯ กล่าวต่อไปว่าผลที่ปรากฏทําให้เราเห็นถึงความเปลี่ยนแปลงแม้ว่าจะเป็นแค่การเริ่มต้นของงวดที่ 2 ภายหลังจากออกมาตรการใหม่ แต่ขณะนี้สลากเหลือจนถึงวันสุดท้าย และส่วนใหญ่ขายในราคาไม่เกิน 80 บาท มีการแยกสลากชุดมาขายเป็นสลากปลีก ทั้งนี้สํานักงานฯ จะลงพื้นที่เพื่อตรวจสอบประเมินผลอย่างต่อเนื่องเพื่อให้ได้ข้อมูลที่เบี่ยงเบนน้อยที่สุด สาเหตุที่สํานักงานฯพยายามนํามาตรการต่าง ๆ เหล่านี้ในการแก้ไขปัญหา เพราะไม่ต้องการรื้อทั้งระบบซึ่งจะต้องคัดกรองตัวแทนใหม่ เพื่อไม่ให้ตัวแทนจําหน่ายที่ซื่อสัตย์สุจริตทําตามกฎระเบียบได้รับผลกระทบ สํานักงานฯ จึงจําเป็นต้องใช้ระบบเดิม สํานักงานฯต้องดูแลประชาชนผู้ซื้อสลาก ให้ซื้อได้ 80 บาท เรายึดประชาชนเป็นที่ตั้ง แต่ก็ต้องคํานึงถึงตัวแทนจําหน่ายที่ปฏิบัติตามกฎเกณฑ์ด้วย สําหรับตัวแทนจําหน่ายที่ขายสลากเกินราคาและถูกดําเนินคดีนั้น โดยขณะนี้สํานักงานฯดําเนินการยกเลิกสัญญาการเป็นตัวแทนจําหน่ายไปแล้วจํานวน 3,858 ราย ยกเลิกลงทะเบียนเป็นผู้ซื้อจองล่วงหน้าฯ จํานวน 544 ราย และอยู่ระหว่างการดําเนินการตรวจสอบเพื่อยกเลิกสัญญาอีกกว่า 3,000 ราย
ผู้ช่วยศาสตราจารย์ธนวรรธน์ ฯ ได้กล่าวเน้นทิ้งท้ายว่าการค้าขายสลากเป็นธุรกรรมที่เกี่ยวข้องกับคนจํานวนมาก การแก้ปัญหาสลากเกินราคาจึงมีความจําเป็นต้องคํานึงถึงทุกมิติ และดําเนินการด้วยความรอบคอบ จึงต้องใช้เวลา หากได้รับความร่วมมือจากคนสําคัญที่สุดคือ ประชาชนทุกท่าน ร่วมรณรงค์ไม่ซื้อสลากเกินราคา อย่างเด็ดขาด จะช่วยให้ การแก้ไขปัญหาดังกล่าวก็จะสัมฤทธิ์ผลอย่างรวดเร็วและกว้างขวางครอบคลุมทั่วประเทศเกิดประโยชน์สุขแก่ทุกคน และหากพบการจําหน่ายสลากเกินราคา โปรดแจ้งข้อมูลมาที่ call center 0 2528 9999 และ 0 2345 1466 เพื่อจะได้เร่งดําเนินการตรวจสอบ จับกุมและสํานักงานฯจะแถลงความคืบหน้าต่อไป